Kолеге тренери, покренула сам колекцију Примери у Ризници где сам као уреднике ставила себе и Ненада. Унела сам и описала неколико врста објеката: наставничке припреме, догађај, интерактивни ресурс... Намерно сам унела различите ВРСТЕ ОБЈЕКТА, али то не значи да је и документ који иде као прилог различите врсте (рецимо, врста објекта је догађај, а прилог за њега може да буде агенда, код мене је сценарио радионице тог догађаја = празника). То сам учинила јер сам приметила велику забуну код већине - мешање типа документа и врсте објекта. Молим вас да обратите пажњу на неколико савета доле.  
  
1. Најчешће ће се користити наставне припреме и упутства односно Lesson Plan. Молим вас да не мешате врсте објекта са ФОРМАТОМ или ТИПОМ ДАТОТЕКЕ у којем је неки објекат или прилог уз објекат који постављате као датотеку. Ако вам је наставна припрема у ворду, то не значи да је тип објекта документ, то је и даље припрема, а тип датотеке је Ворд-документ. Иначе, ако прилажете лекцију као ППТ, шта ћете онда бирати? Ако је, рфецимо, у ППТ фотогалерија са натписима и анимацијама, то ће вероватно бити покретне слике, а ако је резиме ваше лекције, онда је по врсти објекта то наставна припрема без обзира на то што је формат у оба случаја ППТ. Под документацијом као врстом објекта се буквано мисли на акте, а не на офис-понуду или текстуални процесор у којем је ваша припрема или лекција. То у метаподацима уносите у пољу за формат.   
  
2. После уноса описа Даблинских стандрада у првој картици, јако је важна друга картица која је преведена као "Метаподаци врсте објекта". У зависности коју врсту објекта сте одабрали из падајућег менија, указаће вам се поља за опис. Ако изаберете Документ, видећете и сами да се поља за опис те врсте објекта ни по чему не односе на лекције, наставне материјале. Али, ако одаберете наставне припреме, указаће вам се, рецимо, поље за циљеве и резиме по чему се види да је то оно што нама треба. То су поља за тзв. педагошки опис који се односи на наставу. Зато предлажем да при уносу објекта ПРВО ПОПУЊАВАТЕ 2. КАРТИЦУ, бирајући врсту објекта након чега ће вам искочити опис (неке врсте на српском, неке су остале на енглеском) , али ће вам већ из поља која иду уз то, бити јасно о каквој врсти објекта се ради. Тек онда уносите детаљно поља из 1. картице, даблинске, па онда постављате документ (датотеку) у 3. картици, те на крају унесете и ознаке у 4. картици.  
  
3. При уносу описа у поља, можете да чекирате квадратић ХТМЛ и да добијете елементаран текстуални уређивач који вам омогућава да болдирате, косите... текст, да линкујете. То може бити згодно за нека поља где треба да се позовете на релевантне изворе и слично.   
  
Да бисте преломили ову разлику између врста објеката и типова датотека, ја сам намерно поставила различите врсте објеката, тј. само једну наставну припрему из Креативне школе, а остало су друге неке ствари: излагања, интерактивни ресурс, графички приказ (слика), догађај. Гледаћу да поставим још и аудио и покретне слике, али бих волела да то постави неко од вас да не буде све српски језик и библиотекарство.   
Иначе, мислим да је ово требало много пажљивије осмислити јер инсталирана Омека нуди да формирамо своје врсте објеката, опишемо их и одредимо елементе за опис у складу са наменом базе, а наша је образовна у којој ће махом бити наставне припреме и дотса тога од понуђеног нам не треба, а можда иома ствари које ће нам фалити и можемо их даље разврставати. Само то је требало много раније урадити и мнооого стручније. Овако, заиста ће бити само траљава вежба. Сад не знам, можда се након обука, пре него што почну да пристижу први домаћи радови, још увек може база дотерати и издефинисати, али то треба један тимчић од пар људуи стручно да уради. Ово је мој лични утисак и не дајте да вас то омете.